পুলিশ বলছে, দুই নারীর বয়স চল্লিশের ঘরে। তাঁরা অস্ট্রেলীয় পর্যটক হতে পারেন। ওই এলাকায় তাঁরা ভ্রমণে গিয়ে থাকতে পারেন। রাতে তাঁর সৈকতের ধারে হাঁটছিলেন। স্থানীয় সময় রাত সাড়ে ১০টার দিকে তাঁরা থর্নটন সৈকতে কোমরপানিতে সাঁতার কাটার সিদ্ধান্ত নেন। সিদ্ধান্তটি তাঁদের জন্য কাল হয়ে দেখা দেয়। তাঁরা আসন্ন বিপদ সম্পর্কে হয়তো সচেতন ছিলেন না। যে নারীকে কুমির নিয়ে গেছে, তাঁর বেঁচে থাকা নিয়ে শঙ্কা প্রকাশ করেছে পুলিশ। নিখোঁজ নারীর সন্ধানে উদ্ধার তৎপরতা চালানো হচ্ছে। তবে গতকাল সকাল নাগাদ তাঁর সন্ধান মেলেনি।